Πρεσβεία των ΗΠΑ (Ελλάδα)

Η Πρεσβεία των Ηνωμένων Πολιτειών στην Ελλάδα βρίσκεται στην Λεωφόρο Βασιλίσσης Σοφίας στην Αθήνα. Πρόκειται για το κτιριακό συγκρότημα ξένης πρεσβείας με τη μεγαλύτερη έκταση, καταλαμβάνοντας ολόκληρο οικοδομικό τετράγωνο παραπλέυρως του Μεγάρου Μουσικής. 

 Ιστορικό 
Κατασκευάστηκε από τον αρχιτέκτονα Βάλτερ Γκρόπιους την περίοδο 1959 - 1961 και ακολουθεί τις φόρμες της σχολής Μπάουχαους. Θεωρείται ένα από τα σημαντικότερα έργα του αρχιτέκτονα και είναι εμπνευσμένο από την αρχιτεκτονική του Παρθενώνα.Πληροφορίες για το κτίριο , από την επίσημη ιστοσελίδα της πρεσβείας των ΗΠΑ 

Το νέο κτίριο εγκαινίασε στις 6 Σεπτεμβρίου 1961, ο Αμερικανός πρέσβης Έλις Μπριγκς παρουσία του τότε πρωθυπουργού Κωνσταντίνου Καραμανλή, μελών του υπουργικού συμβουλίου και του αρχιεπισκόπου Αθηνών, κόβοντας την κορδέλα στη μαρμάρινη κλίμακα της κεντρικής εισόδου, επί της λεωφόρου Βασιλίσσης Σοφίας και η οποία κλίμακα αργότερα, στη μεταπολίτευση, αφαιρέθηκε. Προηγουμένως, η αμερικανική πρεσβεία στεγαζόταν σε παλαιό νεοκλασικό τετραώροφο κτίριο που βρισκόταν στη συμβολή των οδών Ηρώδου Αττικού και λεωφόρου Βασιλίσσης Σοφίας, το οποίο στη συνέχεια κατεδαφίστηκε και στη θέση του οικοδομήθηκε νέο πολυώροφο κτίριο.μικρογραφία|264x264εσ|Ειδικός Φρουρός έξω από τη πρεσβεία, 2002.
Κατά τη διάρκεια της Χούντας των Συνταγματαρχών πραγματοποιήθηκαν δύο επιχειρήσεις εναντίον της Αμερικάνικης Πρεσβείας. Στις 2 Σεπτεμβρίου 1970 είχε προγραμματιστεί από μέλη της ομάδας Άρης του Ρήγα Φεραίου να τοποθετηθεί εκρηκτικός μηχανισμός μέσα σε αυτοκίνητο δίπλα από το κτίριο της πρεσβείας.Βομιβιστική απόπειρα στην Πρεσβεία, από την ιστοσελίδα tvxs.gr Κατά τη διάρκεια της επιχείρησης το αυτοκίνητο εξερράγη με αποτέλεσμα να σκοτωθούν ο Γιώργιος Τσικουρής και η Μαρία - Έλενα Αντζελόνι. Δύο χρόνια αργότερα, στις 29 Αυγούστου 1972, εξερράγη εκρηκτικός μηχανισμός στο υπόγειο της Αμερικανικής πρεσβείας προξενώντας υλικές ζημιές. Την ευθύνη είχε αναλάβει η ΛΕΑ, μέλος της οποίας ήταν και ο Αλέξανδρος Γιωτόπουλος.

Κάθε χρόνο στις 17 Νοεμβρίου, η πορεία που πραγματοποιείται για την επέτειο της εξέγερσης του Πολυτεχνείου καταλήγει στην πρεσβεία. Στις 17 Νοέμβρη 1980, η απόφαση της κυβέρνησης Ράλλη να απαγορεύσει στην τότε πορεία να κατευθυνθεί προς την πρεσβεία είχε ως αποτέλεσμα το ξέσπασμα σοβαρών επεισοδίων μεταξύ διαδηλωτών και αστυνομικών και τον θάνατο δύο διαδηλωτών (Ιάκωβος Κουμής και Σταματίνα Κανελλοπούλου).

Τον Απρίλιο του 1993, ξέσπασε η υπόθεση Στηβ Λάλας, που είχε ως συνέπεια της σύλληψη του Ελληνοαμερικανού υπαλλήλου της πρεσβείας Στηβ Λάλα και την δεκατετράχρονη φυλάκισή του στις ΗΠΑ.

Το 2003 προστέθηκε ένας νέος χώρος πρασίνου καθώς και ένα καινούριο κτίριο προκειμένου να ικανοποιηθούν οι ανάγκες της πρεσβείας.

 Τρομοκρατικές επιθέσεις 

Η πρεσβεία είχε δεχθεί επίθεση από την 17 Νοέμβρη στις 15 Φεβρουαρίου 1996, με αντιαρματικό πύραυλο να χτυπά τον τοίχο του χώρου στάθμευσης της πρεσβείας.

Στις 12 Ιανουαρίου 2007, εκτοξεύθηκε ρουκέτα αντιαρματικού ρουκετοβόλου προς το κτίριο της Αμερικανικής Πρεσβείας από τον Επαναστατικό Αγώνα, χωρίς να προκληθούν σημαντικές ζημιές στο εσωτερικό.

Πηγές

Ηνωμενες Πολιτειες
Κατηγορία:Ελληνοαμερικανικές σχέσεις
Κατηγορία:Κτίρια και κατασκευές στην Αθήνα